Kuopion museot

Anna ääni lapselle -vaalipaneeli
2025-03-15 10:00 - 11:30 (Europe/Helsinki) | Kuopion museo
Anna ääni lapselle -vaalipaneelin tarkoituksena on saada lasten ja nuorten ääni aidosti kuuluviin vuoden 2025 kunta- ja aluevaaleissa. Vaalipaneeli alkaa klo 10:30. Lapsiperheet ja nuoret ovat tervetulleita jo klo 10 alkaen askartelemaan ja juttelemaan ehdokkaille.
Tilaisuus on avoin ja kaikki ovat tervetulleita osallistumaan ja esittämään kysymyksiä panelisteille.
Tilaisuuden järjestää: Diakonissalaitoksen Vamos, Pelastakaa Lapset, SOS-Lapsikylä, Kuopion Vanhemmat ry, Kuopion kaupunki ja Ilona-verkosto

Jäniksen jäljillä -opastus
2025-03-15 11:00 - 11:30, 2025-03-29 11:00 - 11:30 | Kuopion museo
Myyttiset – metsän kätköissä -näyttelyn lastenopastuksella lähdetään jäniksen jäljille. Millaisten ihmeiden äärelle pupujussi mahtaa meidät johdattaa?
Opastus lähtee museon lipunmyynnin läheisyydestä lauantaisin klo 11 seuraavina päivinä: 8.3., 15.3., 29.3., 12.4., 26.4., 10.5. sekä 24.5.
Opastuksen kesto on noin 30 minuuttia ja se sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.

Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!

Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Opastus: Ysäri
2025-03-15 13:00 - 13:45 | Korttelimuseo, Kirkkokatu 22, Kuopio, 70100
Tule tutustumaan Kuopion korttelimuseolle Ysäri-näyttelyyn opastetun kierroksen kautta. Opastus sisältyy museon pääsymaksuun (8/5 €, Museokortti, alle 18-vuotiaat maksutta). Kesto n. 45 min.
Ysäri 28.8.2024-16.3.2025, Kuopion korttelimuseo
Ysäri saapuu Kuopioon! Vieläkö muistat ensimmäiset kännykät ja matopelin? Entä lama-ajan? Pääsitkö nauttimaan MM –95 kultajuhlahumusta? Työväenmuseo Werstaan kiertonäyttely Ysäri kertoo vuosisadan päättäneestä muutosten ja mullistusten vuosikymmenestä yhteisesti jaettujen muistojen kautta.
Lama koetteli Suomen taloutta ja markat vaihtuivat euroiksi EU-jäsenyyden myötä. Suomesta tuli monikulttuurisempi ja matkustaminen vilkastui. Maassa otettiin askelia sukupuolten välisen tasa-arvon sekä sateenkaari-ihmisten oikeuksien edistämiseksi. Menestymiset urheilussa ja kauneudessa antoivat aihetta juhlaan. Lisäksi television äärelle keräännyttiin viihtymään koko kansan suosikkiohjelmien pariin.
Näyttelyn esineet, arkistomateriaali, ihmisten jakamat muistot ja äänimaailma johdattavat museokävijän 1990-luvun tunnelmaan. Ne kertovat viestintätapojen, kulutustottumusten sekä vapaa-ajan muutoksista. Näyttelyä varten kerättiin aineistoa noin sadalta lahjoittajalta. Tätä aineistoa on mukana poikkeuksellisen paljon.
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Kevään opastukset:

La 11.1. klo 13
La 18.1. klo 13
La 1.2. klo 13
La 8.2. klo 13
La 15.2. klo 13
La 22.2. klo 13
La 1.3. klo 13
La 8.3. klo 12 (huom. poikkeava alkamisaika)
La 15.3. klo 13

Myyttiset-näyttelyopastus
2025-03-16 13:00 - 13:45, 2025-03-30 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee lipunmyynnin läheisyydestä sunnuntaisin klo 13 seuraavina päivinä: 9.3., 16.3., 30.3., 13.4., 27.4., 11.5. sekä 25.5.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Luentosarja: Perinnekäsitöistä ideoita oman tyylin tuunaukseen
2025-03-18 15:30 - 16:30, 2025-03-25 15:30 - 16:30, 2025-04-01 15:30 - 16:30
Yhteistyössä Kuopion käsityöyhdistys Käsillä ry, Kuopion museo ja Kuopion korttelimuseo tarjoavat kaikille avoimen luentosarjan, jonka tavoitteena on elävöittää perinnekäsitöiden tuntemusta ja säilyttämistä.
Pääsemme kurkistamaan museoiden tekstiiliaarteisiin ja tutustumaan erilaisiin työmenetelmiin. Jalkaudumme Kuopion museon monitoimitilasta myös Korttelimuseoon ja Käsillä ry:n kutomoon. Kunkin luentokerran paikka on tarkistettavissa ohjelmatiedoissa.
Luentokokonaisuus antaa ideoita tekstiilien kierrätykseen, perinteen tuomiseen osaksi nykyaikaa ja oman tyylin tuunaukseen.
Luentosarja on osa Kuopio250-juhlavuoden ohjelmistoa sekä OLVI-säätiön rahoittamaa hanketta, jossa nuoret osallistuvat luentosarjaan ja lisäksi toteuttavat perinteestä kumpuavia kudonnaisia.
Maksuttoman luentosarjan aikataulu, paikat ja sisällöt:
4.2. klo 15 Kansan- ja kansallispuvut, Seppo Latvala.
Paikka: Kuopion museon monitoimitila, Museokatu 1.
Kuvaus: Harrastajatutkija Seppo Latvala kertoo kansallispukujen ja kansanpukujen historiasta.
Huom. poikkeava aloitusaika!
4.2. luennon striimilinkki: https://www.youtube.com/watch?v=d9yq-tFYFwc (Suosittelemme saapumista paikan päälle.)

11.2. klo 15 Korut kansallispuvuissa ja helavyöt, Seppo Latvala.
Paikka: Kuopion museon monitoimitila.
Kuvaus: Harrastajatutkija Seppo Latvala kertoo kansallispukujen koruista ja helavöistä.
Huom. poikkeava aloitusaika!
11.2. luentokerta tallennetaan ja julkaistaan videon editoinnin jälkeen Kuopion museon Youtube-kanavalla myöhemmin.

18.2. klo 15.30 Kaunista ja kestävää käsityötä, Sanna Reinikainen.
Paikka: Kuopion korttelimuseo, Kirkkokatu 22.
25.2. klo 15.30 Vaatteita vanhoista kankaista ja lankaa luonnonvaraisesta nokkosesta, Mirka Tuovinen. Tilaisuutta ei striimata.
Paikka: Kuopion museon monitoimitila.
Kuvaus: Mirka Tuovinen on tekstiilikierrätyksen edelläkävijänä suunnitellut ja valmistanut vaatteita kierrätys- ja poistotekstiileistä jo 25 vuotta. Materiaalien arvostus ja emotionaalinen muotoilu ovat ekologisen pukeutumisen lähtökohtia ja Mirka Pukine Oy:n toimintaperiaatteita. Luento avaa näkymiä kierrätysmateriaalien hyödyntämiseen ja tulevaisuuden ekologisiin kuituihin.

11.3. klo 15.30 Kansanomaiset tekstiilit Kuopion kulttuurihistoriallisen museon kokoelmissa, Anu Reijonen.
Paikka: Kuopion museon monitoimitila.
11.3. luennon striimilinkki https://www.youtube.com/live/yNW73fecR_c?si=nOUCp2IjVIdQMlG7 (Suosittelemme saapumista paikan päälle.)
18.3 klo 15.30 Käsityölaukku perinteen siirtäjänä, Sanna Reinikainen.
Paikka: Kuopion museon monitoimitila.
25.3. klo 15.30 Kudontaperinteen jatkuminen, Kati Jauhiainen.
Paikka: Käsillä ry, Vuorikatu 9 c.
Kuvaus: Esitellään Käsillä ry:n toimintaa ja perehdytään kudonnan alkeisiin. Kati Jauhiainen, muotoilija AMK. Kati on tehnyt opinnäytetyönsä aiheesta “Räsymatto: kokeilevaa kudontaa poistotekstiileistä”.
1.4. klo 15.30 Historiasta inspiroituminen osana muotoilua ja käsitöitä, Tytti Vuorikari.
Paikka: Kuopion museon monitoimitila.
Kuvaus: Toimin Savonia ammattikorkeakoulussa opettajana Palvelumuotoilun ja muotoilun historian opintojaksoilla. Tein maisteriopinnot ja aloitin jatko-opinnot Lapin yliopistossa, jossa opetin myös palvelumuotoilun maisteriohjelmassa ennen Savoniaan siirtymistä. Väitöskirjani koskee arkistojen käyttöä muotoilun tutkimuksessa ja niiden merkitystä. Väitöskirjassani tutustuin Designarkistoon talletettuihin arkistoihin ja haastattelin arkistonluovuttajia.
Historiasta voi ammentaa paljon tietoa ja inspiraatiota. Koen että historia ei ole muuttumaton, vaan sitä kirjoitettaan uudelleen ja uudelleen uusista näkökulmista. Arkistot, erityisesti muotoilualan, miellän omanlaisiksi aarrekammioiksi, joista voin löytää niintä erityisempiä, harvinaisempia ja ”kadonneita aarteita”, jotka tuovat lisää uusia ääniä avaamaan historiaamme esineiden ja palveluiden muotoilun näkökulmasta.

Luennoille on vapaa pääsy. Lämpimästi tervetuloa!

Minna Canthin päivä
2025-03-19 10:00 - 17:00 | Korttelimuseo, Kirkkokatu 22, Kuopio, 70100
Minna Canthin päivä 19.3.2025
Avoinna klo 10–17. Vapaa pääsy
Etäopastus klo 9.15: Minna Canth – sanomalehti- ja järjestöaktiivi
Opastus klo 13: Miinusta Minnaksi – ihminen instituution takana
Opastus klo 15.30: Minna Canth kauppiaana

Tervetuloa viettämään Minna Canthin päivää Kuopion korttelimuseoon 19. maaliskuuta! Juhlapäivän kunniaksi olemme avoinna pidennetysti klo 10–17 ja museoon on vapaa pääsy. Korttelimuseosta löydät Minna Canthin huoneen, joka alkuperäisine huonekaluineen jäljittelee kirjailijan taiteilijasalongin tunnelmaa. Canth-tietoa tarjoillaan päivän mittaan myös opastuksilla.
Aamu alkaa jo ennen museon ovien avautumista klo 9.15 etäopastuksella, joka striimataan Kuopion museon YouTube-kanavalle (katsottavissa kaksi viikkoa). Etäopastus tarkastelee Minna Canthia sanomalehti- ja järjestöaktiivina. Voit siis asettua aiheen äärelle, vaikka kotoasi käsin.
Paikan päällä opastuksia järjestään kaksi kappaletta: klo 13 ja 15.30. Ensimmäinen opastus kertoo Minna Canthista ihmisenä. Millainen hän oli äitinä, vaimona tai ystävänä? Kuinka hän koki ympäröivän yhteiskunnan? Mikä häntä ihastutti tai vihastutti? Toinen opastus tutustuu Minna Canthin leipätyöhön, eli hänen toimintaansa kauppiaana 1800-luvun lopun Kuopiossa. Menestyvänä kauppiaana yksinhuoltaja Canth pystyi elättämään perheensä ja rahoittamaan kirjailijan uransa.

Minna Canth 1844–1897
Näytelmäkirjailija, kauppias, sanomalehtinainen ja yhteiskunnallinen vaikuttaja Minna Canth eli suuren osan elämästään Kuopiossa. Canth asui Snellmaninpuiston laidalla talossa, jossa hän myös piti kauppaansa ja jonka salongissa hän kirjoitti pääosan kirjallisesta tuotannostaan. Minna Canth muistetaan realismin uranuurtajana, heikompien puolustajana, tasa-arvon esitaistelijana ja aikaansa edellä olleena ajattelijana. Minna Canthin ja tasa-arvon päivää on vietetty vuodesta 2003 saakka ja vakiintunut liputuspäivä siitä tuli vuonna 2007.

Taidevartti
2025-03-19 13:00 - 13:15, 2025-03-26 13:00 - 13:15, 2025-04-02 13:00 - 13:15 | KUMMA, Kauppakatu 35, Kuopio, 70100
Tervetuloa taidevartille mukaan uppoutumaan Koloristi kylässä -näyttelyn teoksiin! Taidevarteilla kohdennetaan katse neljännestunniksi yhteen Martti Airion taidekokoelman teokseen ja kuunnellaan museoammattilaisen ajatuksia. Taidevartilla voit nauttia taiteesta omalla tavallasi – voit joko vain kuunnella ja keskittyä teoksen maailmaan tai osallistua aktiivisesti kysellen ja kommentoiden.
Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Luontokirjalukupiiri
2025-03-19 17:00 - 18:00 | Zoom
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla osoitteessa: https://zoom.us/j/99576520794
Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
ke 19.3. Heli Laaksonen: Luonnos ja Jatkos
ke 23.4. Karin Erlandsson: Helmenkalastaja

Maan mainiot Minna Canth -iltamat Kuopion taidemuseolla
2025-03-19 17:00 - 19:00 | KUMMA, Kauppakatu 35, Kuopio, 70100
Sydämellisesti tervetuloa Minna Canthin -päivän iltamiin Kuopion taidemuseolle!
Juhlistamme yhdessä perinteikästä päivää ja luomme uusia traditioita: tuomme yhteen erilaisia toimijoita, joiden yhteisenä päämääränä on tasa-arvoisempi ja tasavertaisempi yhteiskunta – sellainen, jonka puolesta myös Canth aikanaan taisteli.
Luvassa puheenvuoroja ja ajankohtaista keskustelua. Äänessä muun muassa Ihmisoikeusliiton pääsihteerinä vuosien ajan toiminut Kaari Mattila, kirjailija Sirpa Kähkönen, Sonja Miettinen (Savon Martat), Atso Almila (Kanttila ry.) ja Roseanna Avento Itä-Suomen yliopistosta.
Liikumme halki maailman ja yli ajan: rakennamme siltaa eri puolilla maailmaa oikeudenmukaisemmasta maailmasta visioivien ihmisten välille.
Niinpä otammekin illan aikana yhteyden Atlantin taakse, New Yorkissa käynnissä olevaan YK:n naistenoikeuksien 30-vuotisjuhlakokoukseen.
Kirsikkana kakun päällä Kuopion kaupunginteatterin visiitti: kuulemme monologiesityksen Rouva C -näytelmästä, jonka esittää Minna Canthin roolissa näyttelevä Lotta Vaattovaara.
Mukana illassa:
Kuopion taidemuseo
Kuopion kaupunginteatteri
Minna Canthin talo ry, Kanttila
Itä-Suomen yliopisto
Suomalaiset kehitysjärjestöt Fingo ry
Setlementti Puijola
Savon Martat
Maailman Kuvalehti
Tarjolla marjamehua ja perinnereseptillä leivottua Minna Canthin kakkua.
Tilaisuuteen on vapaa pääsy! Tervetuloa!

Avoin kuvapaja
2025-03-20 14:00 - 16:30, 2025-03-27 14:00 - 16:30, 2025-04-03 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 23.1. / 30.1. / 6.2. / 13.2. / 20.2. / 27.2. / TALVITAUKO / 20.3. / 27.3. / 3.4. / 10.4. / 17.4. / 24.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Taidetyöpaja sukupuoli- ja seksuaali-vähemmistöön kuuluville, nuoret alle 18-v / Art Workshops for Queer People, under 18
2025-03-25 15:00 - 17:00 | Kuopion museo
DRAWING OUT LOUD
Taidetyöpajat seksuaali- ja sukupuolivähemmistöille. Maksuton nuorten ryhmä, alle 18 – vuotiaat
Art workshops for sexual and gender minorities. Free youth group, for under 18 years old

Kuopion Museon oppimistilassa /
Kuopio MUSEUM, Pedagogical space

25.3. / 11.4. / 15.4. / 23.4. / 29.4. / 6.5. / 7.5. klo 15-17
Ilmoittautuminen / Sign up & info: emmavilina@gmail.com
Together with artist Emma Fält
Yhteistyössä / together with : Kuopion kaupunki ja Kuopion Museo
Nuorille suunnatuissa työpajoissa tutkimme maailmaa piirtäen, aistien ja keskustellen. Pohdimme kehollisuutta, monimuotoisuutta, erilaisissa tiloissa olemista ja sitä, miten koemme itsemme niissä. Tänä keväänä työskennellään erilaisten kuunteluharjoitusten parissa ja pohditaan vuorovaikutusta. Keskeistä työskentelyssä on vuorovaikutteisuus ja mahdollisuus luoda tila, jossa queeriksi* itsensä kokevat ja identiteettiään pohtivat voivat ilmaista itseään ja tutustua toisiinsa tekemisen kautta, sekä etsiä ja löytää itselle sopivia ilmaisun muotoja. Tule mukaan ja tuo ystäväsi!
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita.

Queer – kattokäsite, jolla kuvaillaan sekä seksuaali- että sukupuolivähemmistöjä. Queer on alkuperäisesti ollut sateenkaarivähemmistöjä halveksuva ja loukkaava sana, mutta se on vuosien saatossa omittu sateenkaariyhteisöjen käyttöön. Lähde: https://kehraaja.com/opas-sateenkaarisanastoon/

Myyttinen satutunti
2025-03-26 10:00 - 10:30 | Kuopion museo
Kuopion pääkirjaston satutunti tulee Maailman metsäpäivän kunniaksi ke 26.3. klo 10 vieraisille Kuopion museon monitoimitilaan. Satutuntilla kerrotaan lumoavia metsätarinoita ja tutustutaan niin entisaikojen myytteihin kuin oikeisiinkin metsän asukkaisiin museon Myyttiset-näyttelyn hengessä.
Satutunti kestää noin puoli tuntia ja sopii parhaiten 3–7-vuotiaille. Tapahtuma on kaikille avoin ja maksuton.
Tervetuloa!

Myyttinen vartti
2025-03-27 15:00 - 15:30, 2025-04-03 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Vaalipaneeli: Luontokato lähtee kunnista – vai lähteekö?
2025-03-28 15:00 - 16:30 | Kuopion museo
Tervetuloa ForTranin ja Boostin metsäaiheiseen kunnallisvaalipaneeliin
Ohjelma sisältää alustukset ja vaalipaneelin:
Kestävyysmurros ja kuntapäätöksenteko, Professori Mikko Mönkkönen Jyväskylän yliopisto
Kuntien sitoutuminen luontokadon pysäyttämiseen ja luonnon monimuotoisuuden vahvistamiseen
Kaupungin maankäytön rooli luontohaittojen hallinnassa, Yliopistonlehtori Panu Halme, Jyväskylän yliopisto

Paneeli
Osallistujat
Jarmo Auvinen (ps.)
Teemu Backnäs (sd.)
Saara Karkulahti (kesk.)
Petri Nieminen (vihr./sit.)
Jukka Savolainen (kok.)
Paneelin juontaa Sini Suomalainen ForTran-hankkeesta

Kuopion museon monitoimitilassa, vapaa pääsy.

Kuopio: The Original Soundtrack – Part One
2025-03-29 15:00 - 16:00 | Kuopion museo
Jos Kuopio olisi elokuva, millainen musiikki siinä olisi?
“Kuopio: The Original Soundtrack – Part One” on ensimmäinen osa Kuopion omasta soundtrackistä. Albumilla on musiikkiteoksia kymmenestä Kuopion kaupunginosasta. Teosten pohjana on vuonna 2022 tehty kysely, jossa selvitettiin kuopiolaisilta, miltä eri kaupunginosat heidän mielestään kuulostavat ja mitä tunnelmia ja muistoja niihin liittyy.
Teosten julkaisu tapahtuu Kuopion museon monitoimitilassa 29.3. klo 15.
Teosten säveltäjä, Antti Elias Huuskonen, on julkaisutilaisuudessa mukana kertomassa teoksista ja niiden tekemisestä kappaleiden kuuntelun lomassa.
Tule paikalle kuulemaan ensiesitystä miltä Linnanpellon vanhat kadut kuulostavat tai minkälaisen musiikin Saaristokaupungin vilkas elämä siivittää. Teokset julkaistaan samana päivänä myös netin striimauspalveluissa.
Vapaa pääsy. Sävellykset ja tapahtuma ovat osa Kuopio250-juhlavuotta.

Aprilliopastus näyttelyyn Myyttiset - metsän kätköissä
2025-04-01 14:00 - 14:45
Aprillipäivän museo-opastuksilla vastuu on kuulijalla
Aprillipäivänä on lupa hullutella ja huijata. Kuopion museon ja Kuopion taidemuseon aprillipäivän opastuksilla ”asiantuntijat” heittävät läppää ja puhuvat mitä sylki suuhun tuo.
Kuopion museon opastuksella klo 14 alkaen Kuopion prinsessa kertoo elämästään kääpiöiden, metsän taruolentojen kanssa. Opastusta varten Kuopion museoon on rakennettu autenttinen jäljitelmä myyttisestä prinsessan metsästä. Kierroksella on kääpiötakuu.
Tapahtuma on osa Kuopio250-juhlavuotta.
Aprillipäivän opastuksille pääset mukaan pääsymaksun hinnalla (Kuopion museolla 15/10 €). Museokortti käy maksuvälineeksi ja alle 18-vuotiaat pääsevät ilmaiseksi (huom! tämä ei ole aprillipila!)
****
Aprillipäivänä on myös toinen opastus klo 15. Kuopion taidemuseossa perehdytään Koloristi kylässä -näyttelyyn Suomen dikro- ja trikromaatikkoliiton kokemusasiantuntijoiden Sini Taivaisen ja Akro Mattisen opastuksella. He ovat pureutuneet anomaloskooppisen tarkasti impressionistisiin teoksiin kuin Ishiharan tauluihin konsanaan.

Aprilliopastus Koloristi kylässä -näyttelyyn
2025-04-01 15:00 - 15:45 | KUMMA, Kauppakatu 35, Kuopio, 70100
Aprillipäivän museo-opastuksilla vastuu on kuulijalla

Aprillipäivänä on lupa hullutella ja huijata. Kuopion museon ja Kuopion taidemuseon aprillipäivän opastuksilla ”asiantuntijat” heittävät läppää ja puhuvat mitä sylki suuhun tuo.

Kuopion taidemuseossa klo 15 perehdytään Koloristit kylässä -näyttelyyn Suomen dikro- ja trikromaatikkoliiton kokemusasiantuntijoiden Sini Taivaisen ja Akro Mattisen opastuksella. He ovat pureutuneet anomaloskooppisen tarkasti impressionistisiin teoksiin kuin Ishiharan tauluihin konsanaan.

Aprillipäivänä on myös toinen opastus ennen taidemuseon opastusta. Kuopion prinsessa kertoo elämästään kääpiöiden, metsän taruolentojen, kanssa Kuopion museossa klo 14. Opastusta varten museoon on rakennettu autenttinen jäljitelmä myyttisestä prinsessan metsästä. Kierroksella on kääpiötakuu!

Aprillipäivän opastuksille pääset mukaan museoiden pääsymaksun hinnalla. Museokortti käy maksuvälineeksi ja alle 18-vuotiaat pääsevät ilmaiseksi (huom! tämä ei ole aprillipila!)

Pekka Niiranen: Toimittajana Karjalassa
2025-04-02 14:00 - 16:00 | Kuopion museo
Wiipuri seura ry järjestää kaikille vapaan tilaisuuden, jossa toimittaja Pekka Niiranen näyttää kuvia ja kertoo Karjalan matkoista.
Vapaa pääsy. Paikka Kuopion museon monitoimitila.

Laatikkoviljelijäksi? Uusien viljelijöiden info
2025-04-02 17:00 - 18:30 | Kuopion museo
Kesällä 2024 alkanut laatikkoviljely yhteistyössä Kuopion museon kanssa laajenee tänä vuonna ja liitymme osaksi Kuopion kansallista kaupunkipuistoa. Etsimme nyt joukkoomme uusia viljelijöitä. Aikaisempaa kokemusta laatikkoviljelystä ei tarvitse olla. Innostus yhteisviljelyyn ja halu oppia riittää!

Aika ja paikka: keskiviikkona 2.4. klo 17.00 Kuopion museon oppimistilassa.
Tervetulleeksi teidät toivottaa Klyy:n laatikkoviljelytiimi

SnellmanEDU Filosofiakahvila: Demokratian edellytykset ja ihanteet, Teppo Eskelinen
2025-04-02 17:00 - 19:00 | Kuopion museo
Tervetuloa Filosofiakahvilaan ke 2.4. kuulemaan ja keskustelemaan aiheesta “Demokratian edellytykset ja ihanteet”. Puhujavieraana Teppo Eskelinen, yliopistonlehtori, yhteiskuntapolitiikan dosentti, Itä-Suomen yliopisto.
Demokratia – teemana Kuopion filosofiakahvilassa keväällä 2025
Demokratian puolustamista peräänkuulutetaan, ja demokratian tulevaisuudesta ollaan huolissaan. Demokratialla lienee nykyisin useimmille myönteinen kaiku. Näin ei ole aina ollut: antiikista lähtien vielä 1800-luvun alkupuolella asti kreikkalaista perua olevalla sanalla demokratia viitattiin yleensä huonoon päätöksenteko- ja hallintotapaan, ei-toivottavaan yhteiskuntaärjestykseen – tai pikemminkin epäjärjestykseen.
Mutta onko meillä edes selkeää tai yhtenäistä näkemystä, mitä demokratia ja demokraattisuus on? Ja jos suunnilleen on, millä perusteilla demokratia on hyvää? Ja onko varsinaista demokratiaa koskaan kunnolla toteutettu missään?
Tilaisuus on kaikille avoin ja maksuton. Suosittelemme ilmoittautumaan etukäteen Snellmanedun sivuilla, jotta saat tiedon mahdollisista muutoksista ja tulevista tapahtumista. Kahvila Kantista voi noutaa omakustanteiset kahvit nautittavaksi tilaisuudessa. Tervetuloa jälleen Filosofiakahvilaan, sekä uudet että tutut kävijät!

Sointuvat 10v: Värimorsinko – runoja ja musiikkia
2025-04-03 13:00 - 13:30 | Korttelimuseo, Kirkkokatu 22, Kuopio, 70100
Sointuvat on kuopiolais-siilinjärveläinen esiintyvä ryhmä, joka koostuu musiikkia ja runoja harrastavista naisista. Ryhmä esiintyy Kuopion korttelimuseossa torstaina 3.4. klo 13.
Runot:
Seija Hämäläinen
Leena Raveikko
Musiikki:
Marja-Leena Paatsola (huilu)
Paula Salosaari (sello)
Maija Väänänen (piano)
